পিঙ্কেলটজে

পিঙ্কেলটজে () হলো ওলন্দাজ লেখক ডিক লানের রচিত একই নামের শিশুতোষ গ্রন্থমালার একটি কাল্পনিক চরিত্র। পিঙ্কেলটজে সাদা দাড়িওয়ালা এক বামন, যার মাথায় তীক্ষ্ণ শীর্ষযুক্ত টুপি থাকে এবং আকারে সে কনিষ্ঠ আঙুলের সমান। এই কারণেই তার নামের অর্থ ডাচ ভাষায় “ফিঙ্গারলিং” বা আক্ষরিক অর্থে “ছোট কনিষ্ঠা”। ১৯৩৯ থেকে ১৯৭৭ সালের মধ্যে এই ধারাবাহিক সিরিজের মোট ২৯টি পর্ব প্রকাশিত হয়, যার মধ্যে শেষ চারটি পর্ব লেখকের মৃত্যুর পর প্রকাশিত। বইগুলো অবলম্বনে একই শিরোনামে একটি  চলচ্চিত্রও নির্মিত হয়েছে।

 গ্রন্থসমূহ 
প্রথম দিকের গল্পগুলো মূলত গ্রোটে হাউস (বড় বাড়ি)–এ পিঙ্কেলটজের নানা অভিযানের ওপর ভিত্তি করে রচিত। ওই বাড়িতে থাকেন এক বাবা, এক মা, এক নামহীন ছেলে ও এক নামহীন মেয়ে (প্রথম দিকের সংস্করণে এক ছেলে ও দুই মেয়ে উল্লেখ ছিল)। পিঙ্কেলটজে সাধারণত বাড়ির মানুষদের সামনে দেখা দেয় না, তবে নীরবে সব সময় তাদের সহায়তায় প্রস্তুত থাকে। পরবর্তী পর্বগুলোতে কাহিনির কেন্দ্রবিন্দু স্থানান্তরিত হয় পিঙ্কেলটজের উৎসস্থল পিঙ্কেলটেসল্যান্ড–এ, যেখানে তার স্ত্রী পিঙ্কেলটিয়ে বসবাস করেন। সিরিজের শেষ দিকের বইগুলোতে পিঙ্কেলটজেকে গোয়েন্দার ভূমিকায় অবতীর্ণ হয়ে বিভিন্ন রহস্য উদ্‌ঘাটনে সাহায্য করে। বইগুলোর চিত্রাঙ্কন করেছিলেন রাইনের ভ্যান লোয়।

অন্যান্য চরিত্রের মধ্যে রয়েছে ভিবেলস্টার্‌টিয়ে নামের এক কুকুর, স্নোরেবার্দ নামের এক বিড়াল এবং ক্নাবেলটিয়ে, হ্রেইস্‌হৌড্‌জে, জ্‌ভার্টস্নুত্‌জে, ক্রালওগ্‌জে ও লাংস্টার্‌টিয়ে নামের পাঁচটি ইঁদুর। আরেকটি উল্লেখযোগ্য চরিত্র ভোল্‌কেভিয়েট্‌জ নামক এক মেঘ, যার আকার মানুষের এক হাত সমান।

পিঙ্কেলটজে সর্বদা সকলের প্রতি সাহায্যপ্রবণ ও সদয় হলেও সে মানুষদের সামনে খুব কমই উপস্থিত হয়। কারণ সে নিশ্চিত নয় যে মানুষদের বিশ্বাস করা যায় কি না। একমাত্র ব্যতিক্রম লেখক ডিক লান; পিঙ্কেলটজে তাকে নিজের অভিযানের গল্প শোনায়।

সিরিজের বইগুলো হচ্ছে:

 দে আফোন্তুরেন ফান পিঙ্কেলটজে (১৯৩৯)
 পিঙ্কেলটজে এন জাইন ফ্রিন্‌ইয়েস (১৯৪৯)
 পিঙ্কেলটজে অপ রেইস (১৯৫০)
 পিঙ্কেলটজে ইন আরতিস (১৯৫২)
 পিঙ্কেলটজে এন হেট গ্রোতে হাউস (১৯৫৩)
 পিঙ্কেলটজে অপ জোক নার ক্লাস ফাক (১৯৫৪)
 পিঙ্কেলটজে ইন মাদুরোদাম (১৯৫৫)
 পিঙ্কেলটজে হাত নার পিঙ্কেলটেসল্যান্ড (১৯৫৬)
 পিঙ্কেলটজে এন দে ফ্লোংকারস্টেইন (১৯৫৭)
 পিঙ্কেলটজে ওনমোট ভোল্‌কেভিয়েট্‌জে (১৯৫৮)
 ভোল্‌কেভিয়েট্‌জে ইস অন্দয়ুখেন্ড খেভেস্ত (১৯৫৯)
 এয়েন গ্রোতে ফেররাসিঙ ফোর পিঙ্কেলটজে (১৯৬০)
 পিঙ্কেলটজে এন দে রাকেত (১৯৬২)
 পিঙ্কেলটজে এন দে হাউডেন পেন (১৯৬৩)
 পিঙ্কেলটজে এন দে পারেল্‌স (১৯৬৩)
 পিঙ্কেলটজে এন দে আর্টমান্‌নেট্‌জেস (১৯৬৪)
 লাখ ইয়াই মার, পিঙ্কেলটজে (১৯৬৫)
 ও! ও, দি ভোল্‌কেভিয়েট্‌জে তখ (১৯৬৬)
 হেট গ্রোতে আফোন্ত্যুর ফান পিঙ্কেলটিয়ে (১৯৬৭)
 পিঙ্কেলটজে এন দে বোঝে তোভেনার (১৯৬৮)
 পিঙ্কেলটজে এন দে আউটো-রাকেত (১৯৬৯)
 পিঙ্কেলটজে এন দে আইস্‌হেক্স (১৯৭০)
 পিঙ্কেলটজে এন তেন স্পানেন্দে আফোন্তুরেন (১৯৭১)
 পিঙ্কেলটজে এন হেট হেস্তোলেন তোভারবুক (১৯৭২)
 পিঙ্কেলটজে এন হেট ফেরদ্‌ভেনেন কিন্ডারসির্‌কুস (১৯৭৩)
 পিঙ্কেলটজে এন দে স্পানেন্দে আফোন্তুরেন ওম দে হাউডেন বেকার (১৯৭৪)
 পিঙ্কেলটজে অপ জোক নার দে মান্‌ডিয়ামান্ত (১৯৭৫)
 পিঙ্কেলটজে এন দে বিবেলেবোন্‌সে পাপ (১৯৭৬)
 পিঙ্কেলটজে অপ জোক নার দে ফিউরিখে ওখেন (১৯৭৭)
 পিঙ্কেলটজে ইন দে এফ্‌তেলিং (স্টুডিও ডিক ল্যান, ২০১৪)
 পিঙ্কেলটজে ইন হেট রাইকসমিউজিয়াম (স্টুডিও ডিক ল্যান, ২০১৫)
 পিঙ্কেলটজে ইন হেট দোল্‌ফিনারিয়াম (স্টুডিও ডিক ল্যান, ২০১৬)
 পিঙ্কেলটজে ইন হেট স্পোরভেগমিউজিয়াম (স্টুডিও ডিক ল্যান, ২০১৭)

“পিঙ্কেলটজে – হেট ফেরহাল ফান দে ফিল্ম” নামে একটি বিশেষ পর্ব ১৯৭৮ সালে চলচ্চিত্রের সহ-প্রকাশনা হিসেবে প্রকাশিত হয়েছে।

 রূপান্তর ও অনুবাদ 
১৯৯৫ সাল হতে সুজান ব্রাম বইগুলো পরিমার্জিত আকারে পুনঃপ্রকাশ শুরু করেন। সেখানে নতুন চিত্রাঙ্কন করেন জুলিয়ুস রস।

পিঙ্কেলটজের বই বিভিন্ন ভাষায় অনূদিত হয়েছে। এর মধ্যে রয়েছে ইংরেজি, জার্মান, ফরাসি, পর্তুগিজ, সুইডিশ, ড্যানিশ, নরওয়েজিয়ান, ফিনিশ এবং আইসল্যান্ডীয়।

 চলচ্চিত্র 
পিঙ্কেলটজে (১৯৭৮) চলচ্চিত্রটি প্রযোজনা করেন পি. হান্স ফ্রাঙ্কফুর্থার। চলচ্চিত্রটিতে অভিনয় করেছেন এমি লোপেস দিয়াস, আর্ট স্টার্ট্‌ইয়েস, উইটেকে ফান দোর্‌ত এবং লেক্স হাউড্‌সমিট। চলচ্চিত্রটির জন্য একটি সাউন্ডট্র্যাকও প্রকাশিত হয়, সেখানে কণ্ঠ দেন হারি হেলেন ও ইউপ স্টককারমান্‌স।

 তথ্যসূত্র 

বিষয়শ্রেণী:১৯৩৯-এ প্রবর্তিত ধারাবহিক বই
বিষয়শ্রেণী:ওলন্দাজ উপন্যাস
বিষয়শ্রেণী:১৯৩৯-এর উপন্যাস
বিষয়শ্রেণী:শিশুসাহিত্যের চরিত্র
বিষয়শ্রেণী:ওলন্দাজ শিশুতোষ বই
বিষয়শ্রেণী:শিশুতোষ বইয়ের ধারাবাহিক
বিষয়শ্রেণী:চলচ্চিত্রে রূপান্তরিত ওলন্দাজ উপন্যাস
বিষয়শ্রেণী:১৯৩৯-এ প্রবর্তিত সাহিত্যিক চরিত্র
বিষয়শ্রেণী:সাহিত্যে পুরুষ চরিত্র
বিষয়শ্রেণী:শিশুদের বইয়ের সিরিজ